Kivačas
62°16′31″ š. pl. 33°58′47″ r. ilg.﻿ / ﻿62.27528°š. pl. 33.97972°r. ilg.﻿ / 62.27528; 33.97972 Kivačas (rus. Кивач, karel. Kivačču) – krioklys Rusijoje, Karelijoje, Sunos upėje, 27 km nuo jos žiočių Onegos ežere. Aukštis 11 m. Tai antras pagal aukštį Europos lygumų krioklys (po Reino krioklio). Krioklio debitas 66 m³/s. Seniau jis buvo didesnis, tačiau dalis Sunos upės vandens nukreipta į Kondopogos HE, be to, medienos plukdymui įrengtas apeinamasis kanalas. Krioklys ir jo apylinkės įtrauktos į Kivačo rezervatą (plotas 10 880 ha). Šalia veikia muziejus, arboretumas. Krioklio pavadinimas kilo nuo suomių kalbos žodžio kiivas, reiškiančio 'galingas'.